RESOLUCIÓN do 16 de xullo de 2008, da Dirección Xeral de Saúde Pública, pola que se fai pública a realización dun curso homologado de nivel básico para a obtención do carné de aplicadores/manipuladores de praguicidas de uso ambiental e uso na industria alimentaria (tratamentos DDD).
CONSELLERÍA DE SANIDADE — III. OUTRAS DISPOSICIÓNS — 12/08/2008

A orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na Comunidade Autónoma a homologación deses cursos, e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vaia celebrar.
En consecuencia, anúnciase a realización dun curso de aplicadores/manipuladores de praguicidas de uso ambiental e uso na industria alimentaria, nivel básico, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade Biocontrol e Calidade Alimentaria, S.L.U., de acordo coas seguintes bases:
1. Denominación do curso: curso para a capacitación de aplicadores/manipuladores de praguicidas de uso ambiental e uso na industria alimentaria,nivel básico.
2. Entidade organizadora: Biocontrol e Calidade Alimentaria, S.L.U.
3. Data: os días 22, 23, 24 e 25 de setembro de 2008.
4. Lugar de celebración: instalacións de Biocontrol, (avenida Primo de Rivera, 4-2º, local 6-7, 15006 A Coruña).
5. Número de prazas: máximo 20 alumnos.
6. Dirixido a todo o persoal auxiliar dos servizos de aplicación de praguicidas de uso ambiental e uso na industria alimentaria non clasificados como moi tóxicos, e persoal de establecementos.
7. Criterios de selección: por rigorosa orde de recepción da solicitude de inscrición.
8. Presentación de solicitudes: solicitude segundo o modelo do anexo I.
9. Programa:
*Día 22:
16.00-18.15 horas: 1. Praguicidas. Historia. Descrición e xeneralidades. Lexislación I.
18.30-21.15 horas: 2. Xeneralidades sobre pragas ambientais e da industria alimentaria.
*Día 23:
-16.00-18.15 horas: 3. Riscos para a persoa derivados do uso dos praguicidas. Lexislación II.
4. Hixiene e seguranza no manexo e aplicación de praguicidas.
-18.30-21.15 horas: 5. Prevención, diagnóstico e primeiros auxilios na intoxicación por praguicidas.
6. Praguicidas e ambiente. Problemas. Destrución de envases.
*Día 24:
-16.00-18.15 horas: 7. Métodos de loita antivectorial. Técnicas de aplicación.
-18.30-21.15 horas: 8. Métodos químicos (DDD). Técnicas de aplicación de praguicidas. Desinfección ambiental. Lexionela.
*Día 25:
-16.00-18.15 horas: 9. Prácticas.
9.1. Preparación de disolucións de produtos.
9.2. Exercicios prácticos.
9.3. Interpretación de pictogramas e etiquetas de praguicidas.
-18.30-22.15 horas: 9.3. Uso axeitado dos medios de protección persoal.
9.4. Boas prácticas de almacenamento de praguicidas.
9.5. Avaliación tipo test.
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e, en caso de superalas, expedirá o certificado correspondente co que poderá solicitar á Dirección Xeral de Saúde Pública da Consellería de Sanidade o carné de aplicador/manipulador de praguicidas de uso ambiental e na industria alimentaria, nivel básico.
Santiago de Compostela, 16 de xullo de 2008.
Ramón Medina González-Redondo
Director xeral de Saúde Pública
ANEXO I
Ficha de solicitude de inscrición
Curso de capacitación para aplicadores de praguicidas de uso ambiental e uso na industria alimentaria, nivel básico:
Entidade organizadora: Biocontrol e Calidade Alimentaria, S.L.U.
Datas: os días 22, 23, 24 e 25 de setembro de 2008.
Lugar de celebración do curso: instalacións Biocontrol (avenida Primo de Rivera, 4-2º, local 6-7, 15006 A Coruña).
Duración: 20 horas teórico/prácticas e 1 hora de exame.
Horario: das 16.00 ás 21.15 horas.
Nº de prazas: máximo 20 alumnos.
Presentación de solicitudes: enviarase a ficha de inscrición a Biocontrol por correo: avenida Primo de Rivera, 4-2º, local 6-7, 15006 A Coruña; tel.: 981 24 54 18; por fax: 981 16 81 59 ou por e-mail: biocontrol@biocontrolbcl.com, acompañada de:
-Xustificante de ingreso de 290 euros/alumno na conta Biocontrol, S.L. do BBVA con número 0182-2201-47-0201553579.
Data límite de presentación de solicitudes: ata o 17 de setembro de 2008.
Criterio de selección:	por rigorosa orde de recepción da solicitude xunto co xustificante de pagamento.
Ver referencia pdf "15500D009P087.PDF"